ינואר פברואר מרץ

**ינואר פברואר מרץ**, מיוצגת בידי האמוג'י **📆**, היא ישות סוריאל שהתחרתה בעונה הראשונה של מירוץ הסוריאל של רוליפולי. מרץ ידועה בכך שהיא לא חכמה במיוחד ולא מבינה את המשמעות של הרבה מילים בעברית. היא נוטה להתקשות להביע את עצמה בשל כך. ניכר שהיא מעולם לא הבינה עד הסוף את הפורמט של התחרות.

היא הודחה בפרק השלישי, מבט אל העבר, וסיימה במקום העשירי.

## השתתפות במירוץ הסוריאל של רוליפולי

ינואר פברואר מרץ השתתפה בעונה הראשונה של מירוץ הסוריאל של רוליפולי. היא הודחה בפרק השלישי והגיעה במקום העשירי.

### כניסה למירוץ

**הוראות במה**: "ינואר נכנסת בדלת וזוחלת על הקרקע כמו נחש. ניכר שהיא לא משתמשת באיברי גופה אלא פשוט מחליקה קדימה על הקרקע"

**קונפשיונל ראשון**: "ובכן, אני עומדת להיכנס למתחם הספא של מירוץ הסוריאל של רוליפולי 😦 אני כל כך מתרגשת. כל חיי קיוויתי להשתתף במירוץ הלעיל 😏"

### חמשירים

בפרק הראשון של העונה, "חמשירים", המתמודדים התבקשו לכתוב חמשירים, שנשפטו בידי כותב החמשירים הידוע או. הנרי.

בפרק זה, ינואר עלתה לבמה לבושה בעשרים וחמש חולצות אחת על השנייה ותחתוני בוקסר. הנעליים שלה היו קרפדות שהיא חתכה והכניסה לתוכן את כפות הרגליים שלה ובאחת מידיה הייתה כפפה עשויה ג'לטין. החמשיר שלה היה: "חמש שורות זה קלי קלות / אם מנסים זה די פשוט / בסך הכול שני חרוזים / ורק לדבר אחד אחרון דואגים / שורה מספר חמש". לאחר שהשופטים התייעצו, היא ספגה ביקורות שליליות מרוליפולי, אבל הוחלט לא להעמיד אותה להדחה.

### היה הגיבור של עצמך

בפרק השני של העונה, "היה הגיבור של עצמך", ישויות הסוריאל התבקשו לבצע משימות בנושא גבורה.

#### **אתגר בר-תקטונת**

באתגר בר-התקטונת, הישויות התבקשו להשתמש בקסמים ובכוחות העל שלהם בכדי לדחוף "גולה" (כדור ברזל) כמה שיותר רחוק. המנצח באתגר זכה לבחור איזו ישות תגלם איזו מפלגה באתגר בר-התגדולת. בחצי הגמר, ינואר ניצחה את פיני גוויני באמצעות תפילה לאלוהים באיטלקית. היא עלתה לגמר, בו היא השתמשה באותה הטקטיקה. היא דחפה את הגולה למרחק הגדול ביותר, וניצחה באתגר.

#### **אתגר בר-תגדולת**

באתגר בר-התגדולת, הישויות גילמו נציגי מפלגות בכנסת הישראלית. לבחירתה, ינואר גילמה את ראש מפלגת הליכוד. המצע שלה היה שיכרון כוח ושחיתות חסרת גבולות. לאחר התייעצות השופטים, הוחלט להעמיד את ינואר להדחה. בדו-קרב הודעות הסוריאל, נגד חבייר אלכצען, ינואר ניצחה וחבייר הודח.

### מבט אל העבר

בפרק השלישי של העונה, "מבט אל העבר", ישויות הסוריאל טיילו בציר הזמן ופגשו דמויות היסטוריות.

#### **אתגר בר-תקטונת**

באתגר בר-התקטונת, הישויות התבקשו לחזור בזמן לנקודה לבחירתם ולנסות להציל כמה שיותר חיים. הישות שהצילה הכי הרבה בני אדם ניצחה באתגר וקיבלה נקודות בונוס באתגר בר-התגדולת. באתגר זה, היא חזרה לגרמניה בשנות ה-30 וניסתה לשכנע את אדולף היטלר לא להרוג מיליוני אנשים. לצערה, היא לא הצליחה לדבר איתו כי היא לא יודעת גרמנית. היא הצילה אפס חיים, ולא ניצחה באתגר.

#### **אתגר בר-תגדולת**

באתגר בר-התגדולת, הישויות פגשו דמות היסטורית לבחירתם וניהלו איתה שיחה. הישות שניהלה את שיחת הסוריאל הפורייה ביותר ניצחה. ינואר פברואר מרץ פגשה את רבקה בלאק במטרה להשתתף בקליפ של השיר שלה, "Friday". לאחר שרבקה הציעה לה להשתתף בקליפ, היא סירבה והודתה שהיא שכחה מה היא התכוונה לעשות. לאחר שהשופטים התייעצו, הוחלט שינואר שוב תהיה מועמדת להדחה. בדו-קרב הודעות הסוריאל היא ניצבה מול רורקינט תחבור"צ, שניצחה בדו-קרב. ינואר הודחה וסיימה במקום העשירי.

### יציאה מהמירוץ

הודעת הפרידה של ינואר פברואר מרץ, הופיעה בתחילת הפרק הרביעי, משחק המנוף. ההודעה הוענקה לרורקינט תחבור"צ, שהדיחה את ינואר בפרק הקודם, בידי מלאך. המלאך נתן אותה לרורקינט בצורת מגילה שהייתה עשויה מאבק כוכבים זוהר והנחה אותה לזרוק את המגילה אל על. המגילה התפוגגה ואייתה באמצע האוויר את ההודעה של ינואר: "כל הטררם הזה היה הרבה יותר מדי בשביל הודעת פרידה באורך חמש עשרה מילים. ינואר".

בפינתה השבועית "מיטקה מבקרת", מיטקה לחת נתנה להודעת הפרידה הזו ציון של 6 מתוך 10, ואמרה שהודעת הפרידה של ינואר הייתה "קצרה ולעניין" אבל שהיא "לא נפרדה כראוי" מישויות הסוריאל האחרות.